નવી દિલ્હી: નવા નાણાકીય વર્ષના પહેલા દિવસે પેટ્રોલ-ડીઝલના ભાવ નવી ઊંચાઇએ પહોંચી ગયા. મહારાષ્ટ્રના પરભણીમાં એક લીટર પેટ્રોલના ભાવ 83.19 અને ડીઝલના 69.29 રૂપિયા થઇ ગયા. રાજધાની દિલ્હીમાં પેટ્રોલનો ભાવ 73.73 રૂપિયા થઇ ગયો, જે 4 વર્ષમાં સૌથી વધુ છે. આ અગાઉ 14 સપ્ટેમ્બર, 2013ના રોજ દિલ્હીમાં પેટ્રોલનો ભાવ 76.06 રૂપિયા હતો, જે અત્યાર સુધીની સૌથી ઊંચી સપાટી છે. દિલ્હીમાં ડીઝલ પણ 64.58 રૂપિયાની રેકોર્ડ સપાટીએ પહોંચી ગયું છે. અગાઉનો રેકોર્ડ 7 ફેબ્રુઆરી, 2018નો છે કે જ્યારે ડીઝલનો ભાવ 63.22 રૂપિયા હતો.